als_Latn dik_Latn sag_Latn
Shkup, 6 qershor - Ditë më parë në mediat është publikuar një shkrim me titull “Turp, po vraponi për kolltuqe, harruat “Platformën” që mban vulën e ish deputetit të PDSH-së Orhan Ibrahimi i cili merr guximin dhe akuzon të gjitha partitë politike shqiptare për gjoja nëpërkëmbje të asaj që kanë nënshkruar bashkarisht se zotohen për mbrojtjen interesin kombëtar, gjë që nuk e bëri partia e tij, kjo të lë të dyshosh se nëse nesër vjen në pushtet ky farë zotnie dhe soji i tij nuk paskan në rend dite interesin kolektiv kombëtar por atë personal dhe partiak, shkruan Zhurnal.
Edhe pse ish deputeti i PDSH-së, Orhan Ibrahimi u deklasua në zgjedhjet e 11 dhjetorit ai prap filloj e të "hedh vrerë" për një gjë e cila sapo ka filluar, një gjë që të gjithë shpresojnë se do të jetë e kundërta e asaj që kanë bërë këto zotërinjë kur ishin në pushtet.
Ibrahimi është i njohur për opinionin si deputet i zëshëm në Parlamentin e Maqedonisë por që humbi në mënyrë katastrofale në zgjedhjet e fundit Parlamentare të 11 dhjetorit në njësinë zgjedhore numër 2.
Kujtojmë që Ibrahimi edhe në zgjedhjet e vitit 2014 në zgjedhjet parlamentare, edhe pse fitoi mandatin e deputetit në njësinë zgjedhore numër 2, ai humbi në vendbanimin e tij, gjegjësisht në fshatin Opajë ku fitoi BDI.
E tani ky person me çfarë fytyre merr guximin dhe akuzon dikë që ka burgosur shqiptarë, e në anën tjetër harron që kur ishte partia e tij në pushtet ndodhi rasti i Brodecit ku u vranë dhe u burgosën disa shqiptarë.
Si merr guximin dhe akuzon këtë opinioni nuk e ka të qartë!!!
Apo ndoshta tallet me intelegjencën e bashkombasve të vet?!
Më poshtë e keni postimin e plotë të ish deputetit Orhan Ibrahimi:
Nuk ka më keq, nuk ka mëkat më të madh, që të luhet paturpësisht, në mënyrën më djallëzore nga mega demagog, me ndjenjat e atyre që janë duke vuajtur padrejtësisht në kazamatet e Maqedonis.
Kush do ta bëjë reformën në pushtetin gjyqësor ?!
Kush ishte dhe kush është Ministër i Drejtësisë ?!
Ato që montuan, ato që i sakatuan, ato që brenda natës planifikuan gjyqe morbide, ato që kanë dhanë dhe janë në proces për të dhënë dhjetra mijra vite burgosje për shqiptarët më të mirë, për djemt dhe bijat që janë krenaria jonë.
BDI-ja, fatkeqsia elementare e shqiptarëve, ato “Reformatorë”!
Vrasës dhe kriminel të ndajnë drejtësi!
Për ta besuar “Qeverinë Reformator”, qytetari shqiptar ështe dashur ti shohë këto “Reforma” në Programin e Qeverisë.
Është dashur që me procedurë të përshpejtuar të votohet ligj për amnesti për të gjitha rastet e montuara politike.
Si dhe gjitha ligjet tjera që do ta rregullonin statusin juridiko-kushtetes të shqiptarëve, të cilat ishin propaganduar me pompozitet të paparë, me “Platformen Shqiptare”.
Të gjitha këto ligje duhej të kalonin në Parlament para se të votohej “Qeveria Reformatore”.
Zotime këto të dhëna nga mega demagog.
Ku u tret, si u avullua, ku na iku “Platforma”?
Punë që e kemi parë dhe e kemi ndjerë në lëkurën tonë në të kaluarën. Sot, “Platforma” u tret dhe avullua tek bandat kriminele të BDI-së dhe tek pataricat (partiçka) e BDI-së, të tregtuara në “karriga ministrore”.
© ZHURNAL.mk
Aktuale
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tso_Latn als_Latn zho_Hant als_Latn